62018TJ0553_INF
Üldkohtu (seitsmes koda) 14. juuli 2021. aasta otsus – Rodríguez Gómez vs. nõukogu
(kohtuasi T‑553/18)
Ühine välis- ja julgeolekupoliitika – Piiravad meetmed seoses olukorraga Venezuelas – Rahaliste vahendite külmutamine – Selliste isikute, üksuste ja asutuste loetelud, kelle suhtes kohaldatakse rahaliste vahendite ja majandusressursside külmutamist – Hageja nime jätmine loeteludesse – Hindamisviga – Omandiõigus
1.
Tühistamishagi – Füüsilised või juriidilised isikud – Neid otseselt ja isiklikult puudutavad aktid – Piiravad meetmed seoses olukorraga Venezuelas – Määrus, millega vaadatakse uuesti läbi isikute, rühmituste ja üksuste loetelu ilma varasemat määrust kehtetuks tunnistamata – Hagi, mille on esitanud isik, keda selles määruses ei ole nimetatud – Vastuvõetavus
(ELTL artikkel 263; nõukogu otsus (ÜVJP) 2018/1656; nõukogu määrus 2018/1653)
(vt punktid 33‑35)
2.
Euroopa Liit – Institutsioonide aktide seaduslikkuse kohtulik kontroll – Määrus, millega kehtestatakse teatavate isikute või üksuste vastu piiravad meetmed seoses olukorraga Venezuelas – Kontrolli ulatus – Tõend meetme põhjendatuse kohta – Liidu pädeva organi kohustus vaidlustamise korral tõendada puudutatud isikute ja üksuste suhtes kasutatud põhjenduste paikapidavust
(Euroopa Liidu põhiõiguste harta, artikkel 47; nõukogu otsus (ÜVJP) 2017/2074, muudetud otsustega (ÜVJP) 2018/901 ja (ÜVJP) 2018/1656, I lisa; nõukogu määrus 2017/2063, IV lisa, määrused 2018/899 ja 2018/1653)
(vt punktid 43‑46, 48)
3.
Euroopa Liit – Institutsioonide aktide seaduslikkuse kohtulik kontroll – Piiravad meetmed seoses olukorraga Venezuelas – Kontrolli ulatus – Selliste isikute loetellu kandmine, kes on seotud demokraatia või õigusriigi põhimõtete õõnestamisega – Dokumendid, millega üldsusel on võimalik tutvuda – Tõendusjõud – Tõendite vaba hindamise põhimõte
(Nõukogu otsus (ÜVJP) 2017/2074, muudetud otsustega (ÜVJP) 2018/901 ja (ÜVJP) 2018/1656, I lisa; nõukogu määrus 2017/2063, IV lisa, määrused 2018/899 ja 2018/1653)
(vt punkt 47)
4.
Ühine välis- ja julgeolekupoliitika – Piiravad meetmed seoses olukorraga Venezuelas – Selliste isikute rahaliste vahendite külmutamine, kes vastutavad inimõiguste raske rikkumise eest või õõnestavad õigusriigi põhimõtteid – Kriteeriumid – Teenistusülesanded, millega kaasneb vastutus demokraatia või õigusriigi põhimõtete järgimise kohustuse rikkumise eest – Hindamisviga – Puudumine
(Nõukogu otsus (ÜVJP) 2017/2074, muudetud otsustega (ÜVJP) 2018/901 ja (ÜVJP) 2018/1656, artikli 6 lõige 1 ja artikli 7 lõige 1 ning I lisa; nõukogu määrus 2017/2063, artikli 8 lõige 3 ja IV lisa, määrused 2018/899 ja 2018/1653)
(vt punktid 50, 53‑58)
5.
Ühine välis- ja julgeolekupoliitika – Piiravad meetmed seoses olukorraga Venezuelas – Selliste isikute rahaliste vahendite külmutamine, kes vastutavad inimõiguste raske rikkumise eest või õõnestavad õigusriigi põhimõtteid – Omandiõiguse piiramine – Proportsionaalsuse põhimõtte rikkumine – Puudumine
(ELL artikli 21 lõike 2 punkt b; Euroopa Liidu põhiõiguste harta, artikli 17 lõige 1 ja artikli 52 lõige 1; nõukogu otsus (ÜVJP) 2017/2074, muudetud otsustega (ÜVJP) 2018/901, artikli 7 lõige 4 ja I lisa; nõukogu määrus 2017/2063, artikkel 8 ja artikli 9 lõige 1 ning IV lisa, ja määrus 2018/899)
(vt punktid 65‑71, 73‑78, 81, 83)
Ese
ELTL artikli 263 alusel esitatud nõuded tühistada hagejat puudutavas osas esiteks nõukogu 25. juuni 2018. aasta otsus (ÜVJP) 2018/901, millega muudetakse otsust (ÜVJP) 2017/2074 piiravate meetmete kohta seoses olukorraga Venezuelas (ELT 2018, L 160 I, lk 12), ja nõukogu 6. novembri 2018. aasta otsus (ÜVJP) 2018/1656, millega muudetakse otsust (ÜVJP) 2017/2074 piiravate meetmete kohta seoses olukorraga Venezuelas (ELT 2018, L 276, lk 10), ning teiseks nõukogu 25. juuni 2018. aasta rakendusmäärus (EL) 2018/899, millega rakendatakse määrust (EL) 2017/2063 piiravate meetmete kohta seoses olukorraga Venezuelas (ELT 2018, L 160 I, lk 5), ja nõukogu 6. novembri 2018. aasta rakendusmäärus (EL) 2018/1653, millega rakendatakse määrust (EL) 2017/2063 piiravate meetmete kohta seoses olukorraga Venezuelas (ELT 2018, L 276, lk 1).
Resolutsioon
1.
Jätta hagi rahuldamata.
2.
Mõista kohtukulud välja Delcy Eloina Rodríguez Gómezelt.